Universis presentes litteras inspecturis, Theobaldus, comes Campanie, in Domino salutem. Noverit universitas vestra quod nos quittationem quam dilectus noster Henricus, Soliaci dominus, fecit venerabilibus viris Bartholomeo abbati et conventui Sancti Benedicti Floriacensis, super viaria, justiciis, costumis et omnibus aliis que in villa de Castellione et ejusdem ville pertinentiis, hominibus et universis rebus ad eamdem villam pertinentibus, se habere et ad feodum nostrum spectare dicebat, ad preces dicti Henrici voluimus, concessimus et laudavimus. Concessum etiam fuit ab abbate et conventu predictis et a nobis et a dicto Henrico quod, sicut res predicte de villa Castellionis erant de feodo nostro, baillia de Villa Mesmiae quam dicti abbas et conventus dicto Henrico contulerunt similiter sit de feodo nostro. In cujus reitestimonium presentes litteras sigilli nostri munimine roboravimus. Actum anno Domini 1225, mense januario.